നിപ്പ: കുട്ടിയുമായി അടുത്ത് ഇടപഴകിയ 30 പേരുടെയും പരിശോധനാഫലം നെഗറ്റീവ് സംസ്ഥാനത്ത് നിപ്പ ബാധയുമായി ബന്ധപ്പെട്ട് നടത്തിയ പരിശോധനയില് കുട്ടിയുമായി അടുത്ത് ഇടപഴകിയ 30 പേര്ക്കും രോഗം ഇല്ലെന്ന് ആരോഗ്യമന്ത്രി വീണ ജോര്ജ്. ഇതുവരെ പരിശോധിച്ച നിപ്പ സാംപിളുകള് നെഗറ്റീവ് ആണെന്ന് സ്ഥിരീകരിച്ചു. ഇന്നലെ പരിശോധനയ്ക്ക് അയച്ച 20 സാമ്ബിളുകള് കൂടി നെഗറ്റീവ് ആയിട്ടുണ്ട്. രോഗലക്ഷണമുള്ള 17 പേരില് 16 പേര്ക്കും നിപ്പ ഇല്ലെന്ന് സ്ഥിരീകരിച്ചു. നിലവില് നിരീക്ഷണത്തിലുള്ള എല്ലാവരുടേയും ആരോഗ്യനില തൃപ്തികരമാണെന്നും മന്ത്രി വ്യക്തമാക്കി. നിലവില് ആശങ്കപ്പെടേണ്ട സാഹചര്യമില്ല. പൂനെയിലേക്ക് അയച്ച 21 സാമ്ബിള് ഫലം കൂടി വരാനുണ്ട്. നെഗറ്റീവ് ആയവരില് 15 പേരുടെ സാമ്ബിളുകള് പരിശോധിച്ചത് പൂനെയിലാണ്. അഞ്ച് പേരുടെ സാമ്ബിളുകള് കോഴിക്കോടും പരിശോധിച്ചുവെന്ന് ആരോഗ്യമന്ത്രി അറിയിച്ചു. പ്രദേശത്ത് പരിശോധന നടത്താനായി എന്ഐവി സംഘം രണ്ട് ദിവസത്തിനകം കോഴിക്കോട് എത്തും. സംഘം ഭോപ്പാലില് നിന്നും ഇന്ന് പുറപ്പെടും. ഇന്നലെ പുതുതായി 10 പേരെ കൂടി ആശുപത്രിയില് പ്രവേശിപ്പിച്ചിട്ടുണ്ട്. ഹൗസ് ടു ഹൗസ് സര്വ്വേ വിജയകരമായി പുരോഗമിക്കുകായാണെന്നും നിപ്പ ആശങ്ക ഒഴിയുകയാണെന്നും ആരോഗ്യമന്ത്രി പറഞ്ഞു. The post നിപ്പ: കുട്ടിയുമായി അടുത്ത് ഇടപഴകിയ 30 പേരുടെയും പരിശോധനാഫലം നെഗറ്റീവ് appeared first on Pravasishabdam.